《谢风伯》
宋代·陈舜俞

晨风飘兮，弗疾弗暴。
我舟汎兮，以安且蹈。
云谁之赐，神伯予报。
莫阻乎淮，如彼行奡。
莫远乎泗，曾不日到。
我谗不淑，我辞靡好。
伯其怜汝，其还寿考。
伯实神圣，善人是悼。
鼓动万物，永辅有昊。
我歌我诗，以荐行潦。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。